[pic] | COIMISIÚN NA gCOMHPHOBAL EORPACH |

An Bhruiséil, 7.3.2008

COIM (2008) 136 críochnaitheach

2006/0274 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun an dara fomhír d'Airteagal 251(2) de Chonradh CE maidir leis

an gComhsheasamh a ghlac an Chomhairle chun go nglacfar Rialachán ó Pharlaimint na hEorpa agus ón gComhairle lena leasaítear Rialachán (CE) Uimh. 881/2004 lena mbunaítear Gníomhaireacht Eorpach Iarnróid

2006/0274 (COD)

TEACHTAIREACHT ÓN gCOIMISIÚN CHUIG PARLAIMINT NA hEORPA de bhun an dara fomhír d'Airteagal 251(2) de Chonradh CE maidir leis

an gComhsheasamh a ghlac an Chomhairle chun go nglacfar Rialachán ó Pharlaimint na hEorpa agus ón gComhairle lena leasaítear Rialachán (CE) Uimh. 881/2004 lena mbunaítear Gníomhaireacht Eorpach Iarnróid

CÚLRA

Dáta tharchur an togra chuig Parlaimint na hEorpa agus chuig an gComhairle (doiciméad COIM (2006) 785 críochnaitheach –2006/0274/COD): | 13.12.2006 |

Dáta na tuairime ó Choiste Eacnamaíoch agus Sóisialta na hEorpa: | 11.07.2007 |

Dáta na tuairime ó Pharlaimint na hEorpa, an chéad léamh: | 29.11.2007 |

Dáta glactha an chomhsheasaimh (d'aon ghuth) | 03.03.2008 |

CUSPÓIR THOGRA AN CHOIMISIÚIN

An 13 Nollaig 2006 ghlac an Coimisiún Eorpach sraith beart d'fhonn tacú le hathfhuinnmhiú earnáil iarnróid na hEorpa trí bhíthin deireadh a chur le constaicí ar ghluaiseacht traenacha ar fud ghréasán iarnróid na hEorpa.

Sheol an Coimisiún an togra seo ar dhá mhórchúis:

- saorghluaiseacht traenacha laistigh den AE a éascú trí chruth níos trédhearcaí agus níos éifeachtaí a chur ar an nós imeachta lena gcuirtear innill fhéinghluaiste chun seirbhíse.

- cúrsaí rialála a shimpliú trí na treoracha maidir le hidirinoibritheacht iarnróid a chomhdhlúthú agus a chumasc.

Le ceann de na bearta seo leasaítear an Rialachán lenar bunaíodh an Ghníomhaireacht Eorpach Iarnróid d'fhonn cúraimí nua a thabhairt isteach chun saorghluaiseacht traenacha a éascú. Go háirithe:

- doiciméad tagartha a fhorbairt ina bhfuil crostagairtí do na rialacha náisiúnta uile a chuireann na Ballstáit i bhfeidhm chun rothra a chur chun seirbhíse;

- oibreacha chórais na n-údarás náisiúnta sábháilteachta a eagrú sa chaoi go dtiocfaidh laghdú de réir a chéile ar líon na rialacha náisiúnta a fhorchuireann na Ballstáit agus sa chaoi go n-aithneofar na rialacha a mheastar a bheith ar aon dul lena chéile;

- tuairimí teicniúla a ullmhú arna iarraidh sin ag na húdaráis náisiúnta sábháilteachta nó ag an gCoimisiún.

Thairis sin, i ngeall ar leasú an Rialacháin bhíothas in ann líon áirithe cúraimí a shoiléiriú i bhfianaise na taithí a fuarthas tar éis bhunú na Gníomhaireachta, go mór mór i gcomhthéacs bhunú an chórais CEBTI (Córas Eorpach um Bainistiú Tráchta Iarnróid) agus bhunú na gclár rothra.

BARÚLACHA MAIDIR LEIS AN g COMHSHEASAMH

Rinne na trí institiúidí iarracht comhaontú a bhaint amach gan mhoill le linn chéad léamh an chomhaid seo. Níorbh fhéidir é seo a dhéanamh áfach, i ngeall ar iarratais Pharlaimint na hEorpa, ar bhain an chuid is mó dóibh leis an ról a bheadh ag an nGníomhaireacht i dtaca leis na húdaráis náisiúnta sábháilteachta. Ní fhágann an comhsheasamh a ghlac an Chomhairle d'aon ghuth go mbaintear de bhunchuspóirí ná de bhunchur chuige thogra an Choimisiúin.

Thairis sin, tá roinnt de na leasuithe a ghlac Parlaimint na hEorpa sa chéad léamh mar chuid de chomhsheasamh na Comhairle cheana agus trí bhíthin an chomhsheasaimh seo áirithítear an comhleanúnachas is gá le hathmhúnlú na dtreoracha maidir le hidirinoibritheacht iarnróid (COIM(2006)783 críochnaitheach – 2006/273 (COD)), ar thángthas ar chomhaontú faoi sa chéad léamh.

BARÚLACHA MIONSONRAITHE ÓN g COIMISIÚN

Leasuithe ó Pharlaimint na hEorpa arna nglacadh ag an gCoimisiún agus arna n-ionchorprú go hiomlán nó go páirteach sa chomhsheasamh.

Leasú 2 ina iomláine seachas an mhír leithdheireanach mar gur faoin nGníomhaireacht agus faoin meitheal oibre atá sé bheith bunaithe ar bhealach a ligean dóibh a gcuid oibre a eagrú de réir na tábhachta a bhaineann le paraiméadair éagsúla.

Leasú 3 , ach b'fhearr dáta a chinneadh i bhfianaise theacht i bhfeidhm an Rialacháin seo seachas dáta sonrach a leagan síos.

Leasú 7 i gcomhréir leis an gcomhaontú sa chéad léamh faoin togra le haghaidh athmhúnlú na dtreoracha maidir le hidirinoibritheacht iarnróid.

Ó thaobh leasú 9 de, fágtar gur féidir leanúnachas a áirithiú trí bhíthin an phrionsabail lena síntear conarthaí na ngníomhairí sealadacha arna n-earcú ag an nGníomhaireacht Iarnróid, ach níor chóir go ndéanfaí foráil don phrionsabal seo tar éis don Ghníomhaireacht bheith ag feidhmiú ar feadh deich mbliana óir beidh deireadh le formhór na gconarthaí faoi cheann 2010. Tar éis 2010 beidh seal tamaill idir na dátaí éaga, rud a chuideoidh leanúnachas níos fearr seirbhíse a bhaint amach.

Leasuithe ó Pharlaimint na hEorpa ar dhiúltaigh an Coimisiún dóibh agus nár ionchorpraíodh go hiomlán ná go páirteach sa chomhsheasamh.

Is dochrach leasú 1 do chumas an Stiúrthóra Feidhmiúcháin pé meitheal oibre a bhunú a bhfuil, ina thuairimse, gá leis, chun a chuid cúraimí a chur i gcrích. Tá sé seo ar cheann de na hinniúlachtaí ginearálta ar cuireadh síos orthu in Airteagal 30 den Rialachán lena mbunaítear an Ghníomhaireacht.

I ndáil le leasú 4 , tugtar faoi deara gur chomhaontaigh na trí institiúidí, le linn na caibidlíochta as a dtáinig comhaontú sa chéad léamh faoin togra le haghaidh athmhúnlú na dtreoracha maidir le hidirinoibritheacht iarnróid, gur chomhaontaigh siad ar leasú lena ndéantar foráil don Choimisiún tuarascáil a dhréachtú ar na socruithe maidir le comhar a d'fhéadfadh a bheith ann idir na húdaráis náisiúnta sábháilteachta agus an Ghníomhaireacht. Sula dtugtar faoin méid a mholtar i leasú 4, ba chóir, dá bharr sin, scrúdú níos mine a dhéanamh ar an tsaincheist seo.

Leasú 5: Tá sé roimh am iarraidh ar an nGníomhaireacht Iarnróid tuairim theicniúil a thabhairt uaithi faoi dhiúltiú ón údarás sábháilteachta teastas sábháilteachta nó údarú sábháilteachta a eisiúint (ní mheastar go bhfuil na leigheasanna a ndéantar foráil dóibh i leagan reatha na Treorach uireasach ná gur cúis achrainn iad). Mar sin féin, trí bhíthin Airteagal 21a nua, a ndéantar foráil dó i dtéacs an chomhsheasaimh, is féidir na cúraimí éagsúla atá ar an nGníomhaireacht maidir lena ról i dtionscadail CEBTI a shoiléiriú. Baineann leasú 8 leis an bpointe deireanach seo freisin.

Leasú 6 , ó tharla gur chóir go luífeadh Airteagal 16a leis na forálacha a ghlacfar sa leasú ar Threoir 2004/49/CE maidir le sábháilteacht ar iarnróid an Chomhphobail (togra COIM(2006)784 críochnaitheach – 2006/272 (COD)). Ní mór don airteagal seo cloí leis an gcur chuige nua i ndáil le comhchuibhiú teicniúil agus meastóireacht chomhlíontachta agus leis an obair a rinne an Ghníomhaireacht le déanaí ar chórais bhainistíochta shábháilteachta (SMS). Thairis sin, níor chóir go dtabharfaí breith róluath ar an measúnú iarmharta atá le cur i gcrích ag an nGniomhaireacht, agus níor chóir go leagfaí síos samhail thráchtála sa reachtaíocht mura bhfuil sí go hiomlán forbartha.

CONCLÚID

Measann an Choimisiúin go gcuireann comhsheasamh na Comhairle a ghlacadh d'aonghuth an 3 Márta 2008 le bunchuspóirí agus le bunchur chuige a thogra agus, dá bhrí sin, go bhféadann sé tacú leis.